نائیجیریا

نائیجیریا لیندے افریقہ دا اک دیس اے۔ ایدے چڑھدے ول کیمرون تے چڈ، اتر ول نائجر تے لیندے ول بنین اے۔ وڈا سمندر اوقیانوس نال اید کنڈا لگدا اے۔ ہاؤسا لوک،اگبو لوک تے یوروبا لوک نائیجیریا دیاں وڈیاں نسلی ٹولیاں نیں۔ تے ہاؤسا بولی ۔اگبو بولی تے یوروبا بولی مزہبی ناپ نال نائیجیریا دو انگاں وچ ونڈیا ہویا اے۔ اتلے نائیجیریا وچ مسلمان تے تھلویں نائیجیریا وچ سائی نیں۔ 170,123,740 لوک گنتی نال ایہ افریقہ دا سب تون وڈا دیس اے۔

نائیجیریا دی تریخ 11000 ورے تک جاندی اے۔ ایہ بنتو لوکاں دی اصل تھاں اے جتھوں ایہ لوک ہزار تے دو ہزار ورے پہلے وشکارلے افریقہ تے تھلویں افریقہ تک گۓ۔

نائیجیریا دا ناں دریائے نائجر توں پیا۔ ایہ ناں ایتھوں دے اک انگریز افسر دی ٹبری فلورا شا نے 19ویں صدی دے انت وچ رکھیا۔ 19ویں صدی دے مڈ وچ ایتھے برطانیہ دا میل جول ودیا تے ایہ برطانیہ دی سلطنت دا اک انک بنگیا۔ 1 اکتوبر 1960 نوں ایہ دیس برطانیہ توں ازاد تے وکھرا ہوگیا۔



گٹھ:نائیجیریا
گٹھ:دیس